Source: https://hunvaldugy.blog.hu/2016/05/11/462_miertek_es_hogyanok?token=bce68ddb3766c5b5b97f4f1c35f9131f
Timestamp: 2019-04-25 14:06:54
Document Index: 33914355

Matched Legal Cases: ['Kúria ', 'Bíróság ', 'Kúria ', 'Kúria ', 'Kúria ', 'Kúria ']

452. Miértek és hogyanok 2. - A Hunvald-ügy
Réges-rég egy messzi-messzi galaxisban egy rég halottnak hitt gonosz szövetség éledezni kezd. Most az Erő sötét oldala azzal fenyeget, hogy úrrá lesz a világosságon.
Szerencsére nem sikerült, a Kúria helyreállította a törvényességet. Nézzük most meg egy kicsit az előzményeket. Nem leszek hosszú és a mellékelt dokumentumokból látható, hogy amit írok az sajnos úgy történt, ahogy leírtam.Ugyan az ügyészségi törvény a következőket tartalmazza – 1. § (2) Az ügyészség a közérdek védelme érdekében közreműködik annak biztosításában, hogy mindenki betartsa a törvényeket. – de, ezt saját olvasatában és értelmezésében alkalmazta így pedig szerintem a mindenki rá is vonatkozik. Különösen rá!
Párhuzamos eljárásokat folytatott, nem egyesítette az ügyeket és emiatt súlyosan tisztességtelen eljárásba torkollott az ügy, amit jelenleg a Strasbourgi Bíróság 23259/15 számon tárgyal. A Kúria 2014. július 1-én tett még egy utolsó kísérletet a törvényesség helyreállítására és iránymutatást adott a Szegedi Ítélőtáblának a törvényesen kizárólag egy eljárásban elbírálható ügyek egyesítésére.
A Szegedi Ítélőtábla dr. Hegedűs István – a Büntetőkollégium elnöke – tanácsa azonban ennek az iránymutatásnak fittyet hányva úgy döntött, hogy „nem látja célszerűnek” az egyesítést. Ezzel súlyos és alapvető eljárásjogi hibát vétett és az ügyészség után a Szegedi Ítélőtábla tanácsa is belépett azon szereplők közé, akik a jogot valamiért másképp értelmezik. A valódi abszurditás a jogértelmezésben ezután következett. Sebes Péter ügyvédem perújításához az ügyészség észrevételeket fűzött. Nem is akármilyen szinten, hiszen maga a Fővárosi Fellebbviteli Főügyész írta alá az észrevételt.
Na, innentől kezd érdekessé válni a szakmai hozzáértés. A mellékelt észrevételében a következőket írja: „A folytatólagosság egységébe eső részcselekményekkel kapcsolatban lehetőség van arra, hogy azok ne essenek egységes megítélés alá.” Magyarra lefordítva ez azt jelenti, hogy egy bűncselekményben lehet több ítéletet írni. „A bizonyítottság hiányá- nak jogelvére alapított felmentés nem tekinthető ítélt dolognak, így nem keletkeztet a res iudicatahoz kötődő hatást.” Magyarra lefordítva ez meg azt jelenti, hogy menjek a fenébe a felmentő ítéletemmel, az ebben a „játékban” szerinte nem ér semmit.
Igazából ettől még nem aggódik az ember, mert az ügyészség írhat „hivatalból” hülyesé- geket, aminek köze nincs a több ezeréves jogfejlődéshez, de ezek után a Szegedi Ítélőtábla egy másik tanácsa bevitte a „jogi mélyütést”, amikor a következőket írta a perújításunk elutasításában: „…a felmentő ítéleti rendelkezés nem minősül ítélt dolognak, ezért nem tekinthető a Be. 408.§ (1) bekezdés b) pont 1. fordulata szerinti perújítási oknak.”
Magyarul a felmentő ítéletnek nincs semmilyen jogi eredménye. Az csak úgy van. Természetesen ezt a hülyeséget megfellebbezte az ügyvédem. Azonban a Legfőbb Ügyészség sem akart kimaradni a tisztességtelen eljárásból és a következőket sikerült leírnia a nagy buzgalmában 2016. január 26-án:
„Következésképpen a korábbi jogerős felmentő rendelkezésnek egységbevonható bűncselekmények hiányában nem lesz egységteremtő hatása és következménye a később jogerősen elbírált részcselekményekre. … a felmentő ítélet ezért nem eredményezett res iudicata hatást.”
A nagy izgalomban még az ügyszámokat is elkeverte a hivatkozásában, de sebaj, ennyi „belefér” ezen a szinten. Valószínűleg sokan lehetnek a Büntetőbírósági Ügyek Főosztályán és a véleményük is gyakran változhat, hiszen ugyanerről a kérdésről fél évvel korábban a kollégája még a felülvizsgálat kapcsán azt írta, hogy: „ A felülvizsgálati indítványnak az ítélt dolog kapcsán felvetett kérdése valójában pedig nem felülvizsgálati eljárásra, hanem a perújításra tartozik.”
Bármelyik jogi egyetemen, nem csak Magyarországon, de az EU-ban ezért a jogi álláspontért kivágnák a résztvevőket a vizsgán. Az ügyemben a Kúria adott egyest a résztvevőknek. Kérdés levonják-e az illetékesek – vagy akikre ez tartozik – a megfelelő konzekvenciát azért, mert tisztességtelen eljárást folytattak ellenem hosszú időn keresztül.
Lehet, hogy volt-van-lesz igény az elítélésemre, de a törvényeket azoknak is be kell tartaniuk, akiknek a foglalkozásából adódóan ez a feladatuk Szegeden és persze bárhol máshol szépségesen demokratikus hazánkban.
Mindenki védtelen az az ilyen típusú tisztességtelenséggel szemben, de végtelenül megnyu- godtam, hogy legfelsőbb bírói szinten ebbe a játékba nem mentek bele. Így itt tudom megköszönni azt, hogy a Kúria úgy alkalmazta a jogot, ahogyan az a tankönyvekben írva van. Érdemes tehát tanulni kedves joghallgatók és tisztességesnek maradni jogászként bármilyen irányba vet majd a sors.
Dr. Hegedűs István tanácselnök írta a törvénysértő ítéletének 9. oldalán, a közszereplő hivatalos személyként jogi védelemben is részesül, majd folytatta a következőkkel: „Azonban, az ilyen megbízatással nem csak jogok és kötelezettségek járnak.”
Mélyen egyetértek vele, azonban egy latin mondás jut eszembe erről: Age quod agis. (Plautus) - Amit cselekszel, azt tedd rendesen!
Dokumentumok időrendben:
Szegedi Ítélőtábla egyesítés elutasítása - 2014. november 14. (pdf)
Perújítási indítvány (dr. Sebes Péter) - 2015. október 15. (pdf)
Fővárosi Fellebviteli Főügyész észrevétele - 2015. november 11. (pdf)
Észrevételek a fellebviteli ügyészség indítványára (Hunvald György) - 2015. november 30. (pdf)
Szegedi Ítélőtábla perújítás elutasítása - 2015. december 9. (pdf)
Perújítás fellebbezés (dr. Sebes Péter) - 2015. december 21. (pdf)
Szegedi Ítélőtábla útján Kúriának fellebbezésre (Hunvald György) - 2015. december 27. (pdf)
Legfőbb Ügyészség a Kúriának - 2016. január 26. (pdf)
Kúriának a Legfőbb Ügyészség észrevételeihez (Hunvald György) - 2016. február 3. (pdf)
Észrevétel a Kúriának (dr. Sebes Péter) - 2016. február 4. (pdf)
Tegnapelőtt este az ATV Egyenes Beszéd c. műsorában Hunvald György részletesen beszélt Kálmán Olgának a fentebb leírtakról. Újra elmondta, hogy a Kúria az elmúlt hét év legtörvénysértőbb ítéletét helyezte hatályon kívül, azaz kimondták, hogy kétszer nem lehet egy ügyben elítélni valakit. A felvétel itt nézhető meg.
https://hunvaldugy.blog.hu/api/trackback/id/tr568703550